মাইক্রোসফট কর্পোরেশন
মাইক্রোসফট কর্পোরেশন () যুক্তরাষ্ট্র ভিত্তিক একটি কম্পিউটার প্রযুক্তি প্রতিষ্ঠান। এটি বিভিন্ন কম্পিউটার ডিভাইসের জন্য সফটওয়্যার তৈরি, লাইসেন্স দেওয়া এবং পৃষ্টপোষকতা করে থাকে। এটির সদর দপ্তর যুক্তরাষ্ট্রের ওয়াশিংটন অঙ্গরাজ্যের রেডমন্ড শহরে অবস্থিত। এদের সবচেয়ে জনপ্রিয় সফটওয়্যারগুলো হল মাইক্রোসফট উইন্ডোজ অপারেটিং সিস্টেম এবং মাইক্রোসফট অফিস। ১৯৭৫ সালের ৪ এপ্রিল মাইক্রোসফট প্রতিষ্ঠিত হয়।
জন ম্যাকাফি
১৯৬৮ থেকে ১৯৭০ সাল পর্যন্ত নিউইয়র্কে অবস্থিত নাসা'র মহাকাশ বিদ্যা প্রতিষ্ঠানে প্রোগ্রামার হিসেবে কর্মরত ছিলেন। সেখান থেকে ইউনিভ্যাকে সফটওয়্যার নকশাবিদ এবং তারও পরে জেরক্সে অপারেটিং সিস্টেম স্থপতিরূপে কাজ করেন। ১৯৭৮ সালে কম্পিউটার সায়েন্সেস কর্পোরেশনের সফটওয়্যার পরামর্শকরূপে যোগ দেন। ১৯৮০-এর দশকে লকহীডে কর্মরত অবস্থায় ম্যাকাফি পাকিস্তানী ব্রেইন নামীয় কম্পিউটার ভাইরাসের কপি সংগ্রহ করেন এবং ভাইরাসের বিরুদ্ধে মোকাবেলার লক্ষ্যে সফটওয়্যারের উন্নয়ন কর্মকাণ্ড শুরু করেন।